text: আবু মনসুর আবেদ আল-কাহির ইবনে তাহির বিন মুহাম্মদ বিন আবেদ আল্লাহ আল-শাফিঈ আল-বাগদাদী (আরবী: أبو منصور عبدالقاهر ابن طاهر بن محمد بن عبدالله التميمي الشافعي البغدادي‎) ছিলেন একজন আরব শাফিঈ পণ্ডিত ও গণিতবিদ যিনি উসুল আল ফিকহ এবং হেরেসিওলজি শাখায়ও পরদর্শী ছিলেন।
  
  প্রারম্ভিক জীবন ও শিক্ষা
  আল-বাগদাদী ইরাকের বাগদাদে জন্মগ্রহণ করেন এবং এ শহরেই শৈশব কাটান। তিনি আরবের বনু তামীম গোত্রের লোক ছিলেন। তিনি নিশাপুর থেকে শিক্ষা লাভ করেন এবং ১৭টি বিষয়ে জ্ঞান অর্জন করেন। বিষয়সমূহের মধ্যে উল্লেখযোগ্য হল, আইন, পাটিগণিত, উত্তরাধিকার আইন এবং ধর্মতত্ত্বসহ প্রভৃতি। বৃহত্তর খোরাসানের অধিকাংশ পণ্ডিত তার ছাত্র ছিলেন। ইতিহাসবিদ ইবনে সাকির উল্লেখ করেন যে, আবু মনসুর ইমাম আল-আনসারীর সহচরদের সাথে চলাফেরা করতেন এবং সেখান থেকে জ্ঞান লাভ করেন।
  
  উল্লেখযোগ্য কাজ
  আল-বাগদাদী বেশ কিছু গ্রন্থ লিখেছেন তার মধ্যে উল্লেখযোগ্য হল ‘উসুল আল-দ্বীন’। এই গ্রন্থে সৃষ্টি, স্রষ্টা, প্রকৃতি ও সবকিছু কীভাবে পরিচালিত হয় তার উপর বিস্তারিত আলোচনা রয়েছে। অপর একটি গ্রন্থ হল ‘আল ফারাক বায়েন আল-ফিরাক’ যেখানে বিভিন্ন হাদিসের ব্যাখ্যা ও ভিন্ন ভিন্ন দৃষ্টিকোণ থেকে বিভিন্ন বিষয় বিচার করা হয়েছে। দুটি গ্রন্থেই সুন্নি ইসলামের বিশ্বাসের উপর ভিত্তি করে বিস্তর বর্ণনা রয়েছে।
  
  এছাড়াও তিনি ‘আল-তাকমীলা ফিল-হিসাব’ নামে গ্রন্থ রচনা করেন যেখানে সংখ্যাতত্ত্বে ফলাফল এবং আল খোয়ারিজমির কর্মের বিভিন্ন দিক নিয়েও আলোচনা করা হয়েছে। গ্রন্থটি হারিয়ে গিয়েছে।
  
  তথ্যসূত্র
  
  বিষয়শ্রেণী:৯৮০-এ জন্ম
  বিষয়শ্রেণী:১০৩৭-এ মৃত্যু
  বিষয়শ্রেণী:মুসলিম গণিতবিদ
  বিষয়শ্রেণী:গণিতবিদ
  বিষয়শ্রেণী:আরব গণিতবিদ
  বিষয়শ্রেণী:আরব ব্যক্তি
  বিষয়শ্রেণী:১০ম শতাব্দীর আরব ব্যক্তি
  বিষয়শ্রেণী:১১শ শতাব্দীর আরব ব্যক্তি
title: আবু মনসুর আল-বাগদাদী